Narendra Modi

Narendra Damodardas Modī, vulgo plene નરેન્દ્ર દામોદરદાસ મોદી  (natus Vadanagāra in Guzarata die 17 Septembris 1950), est politicus Indus, civitatis Guzaratae primus minister ab anno 2001. Comitiis omnis rei publicae die 14 Maii 2014 habitis, ductor fuit factionis victricis (BJP). Primus minister factus est die 26 Maii 2014.

De vita
Narendra Modī, filius tabernariorum, ipse puer theam iuxta stationes ferriviarias et laophoriorum vendebat. Sodalis fuit motús Hinduici nationalistarum RSS, apud quam ab anno 1970 propagandista meruit. Discipulus longinquus universitatis Delliensis fuit; inde ad Universitatem Guzaratensem progressus est, ubi gradum magistri scientiarum politicarum nactus est. Iussu societatis RSS ad factionem politicam BJP se anno 1985 adiunxit. Consiliis eius haec factio in comitiis Guzaratae civicis annis 1995 et 1998 victrix fuit; ubi, primo ministro civico Keśubhāī Paṭela aegrotante dimissionemque petente, Modī ad hoc munus die 7 Octobris 2001 accedit et usque hodie tenet. Successu haud malo gubernavisse late putatur, sed de rebus inter tumultús Guiaratenses anni 2002 gestis, quo tempore Mussulmani multi necati sunt, reprehensus est.

 Bibliographia 
 Jason Burke, "Narendra Modi: the controversial embodiment of a changing India", "Narendra Modi and BJP sweep to power in Indian election", "Narendra Modi meets BJP leaders to begin forming India's government," et "Election-winner Narendra Modi: 21st century belongs to India," in The Guardian (16-18 Maii 2014).

 Nexus externi 

 Narendrae Modi pagina interretialis
 Bharatiya Janata Party Gujarat: Narendra Modi

Categoria:Alumni longinqui Universitatis Delliensis
Categoria:Alumni Universitatis Gujaratensis
Categoria:Gubernatores civitatum
Categoria:Guzarata
Categoria:Politici Indiae